อำเภอมะนัง

มะนัง (มลายูไทรบุรี بوينا ; Buena, บือแน) เป็นอำเภอในจังหวัดสตูล โดยมีนามตามเอกสารของมณฑลภูเก็ตว่า "มามั่งนังกะรา" วันที่ 25 ธันวาคม พ.ศ. 2464 ก่อนจะกร่อนลงเป็น "มานัง" หรือ "มะนัง"

 ที่ตั้งและอาณาเขต 
อำเภอมะนัง มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอทุ่งหว้า
 ทิศตะวันออกและทิศใต้ ติดต่อกับอำเภอควนกาหลง 
 ทิศตะวันตก ติดต่อกับอำเภอละงู

 ประวัติ 
ตามเอกสารของมณฑลภูเก็ต ท้องที่เดิมมีฐานะเป็นตำบลชื่อ "มามั่งนังกะรา" อยู่ในอำเภอมำบัง (อำเภอเมืองสตูล) ก่อนภายหลังจะกร่อนเหลือเพียง มานัง ภายหลังได้ยุบรวมกับตำบลแป-ระ วันที่ 10 มิถุนายน พ.ศ. 2490 และได้ย้ายมาเป็นส่วนหนึ่งของกิ่งอำเภอควนกาหลง วันที่ 3 มิถุนายน พ.ศ. 2512 ต่อมามีการพิจารณาแยกตำบลท่าแพเป็นกิ่งอำเภอ แต่ยังมีหมู่บ้านที่สะดวกในการติดต่อราชการกับกิ่งอำเภอควนกาหลง จึงแยกตำบลแป-ระ ตั้งเป็น ตำบลนิคมพัฒนา วันที่ 6 ตุลาคม พ.ศ. 2513 เพื่อให้ 16 หมู่บ้านนั้นขึ้นกับกิ่งอำเภอเดิม

ปี พ.ศ. 2525 ได้แยกตำบลนิคมพัฒนา ตั้งเป็น ตำบลปาล์มพัฒนา วันที่ 2 สิงหาคม พ.ศ. 2526 ก่อนที่ พ.ศ. 2537 นายอนุชา โมกขะเวส ผู้ว่าราชการจังหวัดสตูล พิจารณาว่าตำบลนิคมพัฒนา และตำบลปาล์มพัฒนา เป็นพื้นที่ห่างไกลจากอำเภอต้นสังกัดถึง 25 กิโลเมตร รวมทั้งสภาพพื้นที่ปัจจุบันพัฒนาทั้งด้านผังเมืองและประชากรอย่างรวดเร็ว ปี พ.ศ. 2539 จึงประกาศจัดตั้งเป็นกิ่งอำเภอ วันที่ 26 มิถุนายน พ.ศ. 2539 โดยใช้ชื่อตามประวัติศาสตร์เดิมคือ "มะนัง" และยกฐานะเป็นอำเภอในปี พ.ศ. 2550 วันที่ 24 สิงหาคม พ.ศ. 2550

 การแบ่งเขตการปกครอง 
 การปกครองส่วนภูมิภาค 
อำเภอมะนังแบ่งพื้นที่การปกครองออกเป็น 2 ตำบล 19 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.ปาล์มพัฒนาPalm Phatthana2.นิคมพัฒนาNikhom Phatthana

 การปกครองส่วนท้องถิ่น 
ท้องที่อำเภอมะนังประกอบด้วยองค์กรปกครองส่วนท้องถิ่น 2 แห่ง ได้แก่
 องค์การบริหารส่วนตำบลปาล์มพัฒนา ครอบคลุมพื้นที่ตำบลปาล์มพัฒนาทั้งตำบล
 องค์การบริหารส่วนตำบลนิคมพัฒนา ครอบคลุมพื้นที่ตำบลนิคมพัฒนาทั้งตำบล

 อ้างอิง 

มะนัง